Lipesaleme 146 | Bibele e Inthaneteng | Phetolelo ea Lefatše le Lecha
146 Rorisang Jah!+Rorisa Jehova, Uena moea oa ka.+ 2 Ke tla rorisa Jehova ha ke sa ntse ke phela.+Ke tla binela Molimo oa ka lipina tsa thoriso hafeela ke ntse ke le teng.+ 3 Le se ke la tšepa bahlomphehi,+Kapa mora oa motho oa lefatše, eo ho seng poloko ho eena.+ 4 Moea oa hae oa tsoa,+ eena o khutlela lerōleng la hae;+Ka letsatsi leo menahano ea hae ea timela.+ 5 Ho thaba eo Molimo oa Jakobo e leng thuso ea hae,+Eo tšepo ea hae e leng ho Jehova Molimo oa hae,+ 6 Moetsi oa leholimo le lefatše,+Oa leoatle, le oa tsohle tse ho tsona,+Ea bolokang ’nete ho isa nakong e sa lekanyetsoang,+ 7 Ea phethisang kahlolo bakeng sa ba etselitsoeng bolotsana,+Ea fang ba lapileng bohobe.+Jehova o lokolla ba tlamiloeng.+ 8 Jehova o tutubolla mahlo a lifofu;+Jehova o phahamisa ba inameng;+Jehova o rata ba lokileng.+ 9 Jehova o lebela bajaki;+O imolla moshanyana ea se nang ntate le mohlolohali,+Empa o khopamisa+ litsela tsa ba khopo.+ 10 Jehova e tla ba morena ho isa nakong e sa lekanyetsoang,+Molimo oa hao, Uena Sione, e be morena ho isa molokong o mong ka mor’a o mong.+Rorisang Jah!+